open-index/open-wikipedia-markdown huggingface dataset:
Արմեն Դոնելյան

**Արմեն Հովհաննեսի Դոնելյան** (, ), հայ դաշնակահար, կոմպոզիտոր, ջազմեն։

## Կենսագրություն
Արմեն Դոնելյանը ծնվել է 1950 թվականին, Նյու Յորքում, դիզայներ, արևելյան գորգեր ներմուծող Հովհաննես Դոնելյանի ընտանիքում։ Նվագել է վեց տարեկանից։ 14 տարեկանում ջազային նվագախմբի հետ տվել է առաջին համերգը։ Ավարտել է կոնսերվատորիան և հանդես եկել համերգներով, կատարել Յոհան Սեբաստիան Բախի, Լուդվիգ վան Բեթհովենի, Կլոդ Դեբյուսիի, Սերգեյ Պրոկոֆևի ստեղծագործությունները։ 1972 թվականին ավարտել է Կոլումբիայի համալսարանն երաժշտության բակալավրի աստիճանով։ Աշխատել է ջազի նշանավոր գործիչներ Լայոնել Հեմփթոնի, Սանի Ռոլինսի և այլոց հետ։

1980-ականներին ստեղծել է «Էսենս» ջազ համույթը, թողարկել ձայնապնակներ, հանդես եկել տարբեր երկրներում։ 1986 թվականից դասավանդում է ջազային երաժշտություն։ Մշակել է հայկական մեղեդիներ ջազի համար, ալբոմ թողարկել երգչուհի Տաթևիկ Հովհաննիսյանի և պրոդյուսեր Ջորջ Ավագյանի հետ համատեղ։ Նրա հետ համագործակցել են նաև հայազգի փողահար Բարի Դանիելյանը և հարվածային գործիքներ նվագող Արտո Թունջբոյաջյանը։ 1998-2000, 2002 թվականներին համերգներով հանդես է եկել Հայաստանում։

## Սկավառակագրություն
* *Stargazer* (1980)
* *A Reverie: Solo Piano* (1984)
* *Secrets* (1988)
* *Trio '87* (1988)
* *The Wayfarer* (1990)
* *Wave* (2000)
* *Mystic Heights* (2002)
* *Quartet Language* (2003)
* *Full Moon Music* (2005)
* *All or Nothing at All* (2006)
* *Oasis* (2007)
* *Leapfrog* (2010)
* *Sayat-Nova: Songs Of My Ancestors* (2014)
* *Trying to Make Heaven My Home* (MPS, 1979)
* *The Believer* (Baystate, 1980)
* *The Billy Harper Quintet* (Poljazz, 1981)
* *Jazz Jamboree 1980 Various Artists* (Polskie Nagrania Muza, 1983)
* *Afro-Indio* (Vaya/Fania, 1975)
* *Sofrito* (Vaya/Fania, 1976)
* *Mongo and Justo* (Vaya/Fania, 1976)
* *A La Carte* (Vaya/Fania, 1976)
* *Moments* (RCA/Novus, 1987)
* *In Wonderland* (PolyGram/EmArcy, 1996)
* *Petals On Your Path* (PolyGram/EmArcy, 1999)
* *Commit To Memory* (Pathfinder, 1976; Bomba, 1998)
* *Composer In Public* (RSVP, 1996)
* *Reconstituted* (RSVP, 1999)
* *Nightwork* (Cadence, 1984)
* *Hurricane* (Sunnyside, 1987)
* *Listen To My Heart* (Sony, 1998)
* *Mixing America* (Huiksi, 1996)
* *Step Into Our Life* (Polydor, 1978)
* *Cosmology* (Vanguard, 1978)

## Ծանոթագրություններ

## Արտաքին հղումներ
* Պաշտոնական կայքը
* Donelian, Armen (Hrant) 

Կատեգորիա:Կոմպոզիտորներ այբբենական կարգով
Կատեգորիա:Հայ դաշնակահարներ
Կատեգորիա:Հայ կոմպոզիտորներ
Կատեգորիա:Հայ ջազմեններ
Ուսպալյատա

**Ուսպալյատա** (), ոչ մեծ քաղաք Արգենտինայի Մենդոսա պրովինցիայում՝ պրովինցիայի վարչական կենտրոնից՝ Մենդոսա քաղաքից շուրջ 100 կիլոմետր դեպի արևմուտք, Չիլիի հետ Արգենտինայի պետական սահմանի հարևանությամբ։ Ընկած է Անդյան լեռներում, ծովի մակերևույթից շուրջ 2000 մետր բարձրության վրա, Մենդոսա գետի ձախ ափին։ Ուսպալյատայով են անցնում պանամերիկյան ավտոմայրուղու մի հատվածը հանդիսացող թիվ 7 խճուղին, որն իրար է կապում Մենդոսա քաղաքն ու Չիլիի մայրաքաղաք Սանտյագոն, ինչպես նաև՝ տարածաշրջանային կարևոր նշանակություն ունեցող մի քանի ավտոճանապարներ։ Քաղաքն ունի երկաթուղային կայարան, որը, սակայն, վերջին տարիներին երկաթգծի առանձին հատվածներում տեղի ունեցող քարաթափումների վտանգի պատճառով այլևս չի օգտագործվում միջպետական ուղևորափոխադրուների նպատակով։ Գործում է քաղաքի մերձակայքւմ շահագործման հանձնված ոչ մեծ օդանավակայանը։

Բնակչության թվաքանակը, որ 2001 թվականի տվյալներով եղել է  3&nbsp;437, հետագա տարիներին զգալի չափով աճել է և 2017 թվականին հասել մոտավորապես 11 հազարի։ Մի ժամանակ քաղաքի բնակիչները հիմնականում զբաղվում էին մերձակա լեռների հանքավայրերից ոսկու, արծաթի, պղնձի հանքանյութերի հանույթով։ Ներկայումս նրանց հիմնական զբաղմունքները գյուղատնտեսությունն ու զբոսաշրջիկներին սպասարկելն են. վերջիններս այստեղ են գալիս Հարավային ու Հյուսիսային Ամերիկաների ամենաբարձր լեռնագագաթը՝ Ակոնկագուան բարձրանալու կամ դիտելու համար։

## Ժողովրդագրություն

## Պատկերասրահ

Petroglifo001.jpg|Պետրոգլիֆ՝ Ուսպալյատայի մերձակայքում
Ruinas de Paramillos de Uspallata.jpg|Հին հանքավայրերից մեկը
Uspallata 1900.jpg|Երկաթուղային կայարանը (1900)
Mendoza - Uspallata - Hotel Las Cuevas.jpeg|Հյուրանոց՝ քաղաքի մերձակայքում (XIX դարի վերջ)
Los Colorados.jpg|Քարացած ծառ՝ քաղաքի մերձակայքում
Paramillos de Uspallata. Monumento a Darwin.jpg|Հուշատախտակ՝ Դարվինի այցելության մասին արձանագրությամբ
Delegation municipal, Uspallata.jpg|Համայնքապետարանը
Uspallata landscape.JPG|Տիպական բնապատկեր
Puente en Uspallata.JPG|Հին կամուրջը
Iglesia Uspallata.JPG|Աստվածամոր եկեղեցին
Uspallata Kreuzung.JPG|Պանամերիկյան ավտոմայրուղու մի հատվածը
Uspallata, Mendoza Province, Argentina - panoramio (1).jpg|

### Կլիմա
Ուսպալյատան, *Köppen-Geiger climate classification system|Köppen: BWk*-ի դասկարգման, ունի սառը անապատային կլիմա։ Տեղումների տարեկան միջին քանակությունը մոտավորապես 156 միլիմետր է։ Ամառային ցերեկները տաք են, դուրեկան, գիշերները՝ սառը, երբեմն նույնիսկ սառցնելու աստիճանի ցուրտ։

## Ծանոթագրություններ

## Արտաքին հղումներ
* Coord.geográficas e imágenes satelitales de Uspallata
* SMN: Estación Uspallata

Կատեգորիա:Արգենտինայի աշխարհագրություն
Կատեգորիա:Արգենտինայի բնակավայրեր
Կատեգորիա:Արգենտինայի քաղաքներ
Էյմի Թիգարդեն

**Էյմի Թիգարդեն** (, ), ամերիկական դերասանուհի և մոդել։ Մեծ մասամբ հայտնի է Ջուլի Թեյլոր սերիալի « Ուրբաթ երեկոյի լույսեր » և Ջեննի Ռենդելլ սարսափով « Ճիչ 4»։

## Կենսագրություն
Թիգարդենը ծնվել է Կալիֆորնիա նահանգի Դաունի քաղաքում։ Նա եղել է «*Հոբի աղջիկները*» մասոնական երիտասարդական կազմակերպության անդամ Դաունիում։ 2007 թվականի օգոստոսի 24-ին «Պատանի միսս Ամերիկա 2007» մրցույթում Թիգարդենը եզրափակիչ փուլի անցած մասնակցին տվեց մի հարց, ինչու ամեն հինգերորդ ամերիկացին չի կարողանում քարտեզի վրա իր երկիրը ցույց տալ։ Արդունքում նա ստացավ կցկտուր և անիմաստ պատասխան, որը YouTube-ում առաջատար դարձավ դիտումների քանակով։ 2008 թվականի հունիսի 19-ին, Կալիֆորնիա նահանգի, Անահաիմե քաղաքում նա արժանացել է  մրցանակին։

Թիգարդենը հանդես է եկել որպես մոդել այնպիսի ընկերություններում, ինչպիսին են՝ «Old Navy», «Tommy Hilfiger», «Alltel», «Hollister», և «YMI jeans»:Նա երևացել է հետևյալ սերիալների եպիզոդներում՝ «Քննիչ Ռաշ», «Նեդա գոյության դպրոցի ղեկավարությունը», և «Հաննա Մոնտանա»։ Հրավիրված աստղ է եղել «Լեգենդ որոնողի մասին» սերիալում։ 2006-2011 թվականներին Թիգարդենը կատարում է Ջուլի Թեյլոր «Գիշերային հինգշաբթիի կրակները» հեռուստասերիալում։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Ձմեռ պապ (մուլտֆիլմ)

**Ձմեռ պապ** (), անգլիական անիմացիոն մուլտֆիլմ։ Մուլտֆիլմը վերցված է Ռեյմոդ Բրիգստայի «*Ձմեռ Պապ*» և «*Ձմեռ Պապը մեկնել է արձակուրդ*» գրքերից։ Մուլտֆիլմի պրեմիերան տեղի է ունեցել Մեծ Բրիտանիայում` 1991 թվականի դեկտեմբերի 24-ին, և ցուցադրվել է «*Channel 4*» հեռուստաալիքով։ Մուլտֆիլմի ռեժիսորը Դև Ունվինն է։ Մուլտֆիլմը պատմում է բրիտանական Ձմեռ Պապի առօրյա կյանքի մասին։

## Ամերիկյան տարբերակը
Մուլտֆիլմի ամերիկյան տարբերակը ձայնագրվել է ամերիկացի դերասան Ուիլյամ Հանտի կողմից։

## Լրացուցիչ տեղեկություններ
* Ձմեռ Պապը հնչյունավորել է բրիտանացի հայտնի դերասան-զվարճախոս Մել Սմիթը
* 2000 թվականին հրատարակվել է ֆիլմի DVD տարբերակը
* Ձմեռ Պապը հայտնվել է նաև Kit Kat-ի գովազդային հոլովակում

## Ծանոթագրություններ

## Արտաքին հղումներ
* 
* Father Christmas  
* Марки с изображениями Деда Мороза и других героев произведений Бриггса
* Ֆիլմը Internet Movie Database կայքում
* Ձմեռ Պապ ֆիլմը toonhound.com 

Կատեգորիա:1990-ականների անգլերեն ֆիլմեր
Կատեգորիա:1991 ֆիլմեր
Կատեգորիա:Բրիտանական ֆիլմեր
Կատեգորիա:Մուլտֆիլմեր
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:1990-ականների բրիտանական ֆիլմեր
Վատ Սանտա

**Վատ Սանտա** (), հումորային ֆիլմ։ Ֆիլմի ռեժիսորը Թերի Ցվիգոֆան է։ Ֆիլմը 2004 թվականին առաջադրվել է «Ոսկե Գլոբուս» անվանակարգում։ Ֆիլմի պրեմիերան տեղի է ունեցեոլ 2004 թվականին *2004 Cannes Film Festival* ընկերության աջակցությամբ։ 2004 թվականին արտադրվել է նաև ֆիլմի DVD տարբերակը։

## Դերերում
* Բիլլի Բոբ Տորնտոն - Ուիլլի
* Տոնի Կոկս - Մարկուս
* Բրետ Կելլի - Տյորման
* Լորեն Գրեմ - Սյու
* Լորեն Տոմ - Լուիս
* Բերնի Մակ - Ջին
* Ջոն Ռիտեր - Բոբ Չիպեսկա
* Մետ Ուոլշ - Հերբ

## Նկարահանման խումբ
* Ռեժիսոր - Թերի Ցվիգոֆ
* Սցենարիստ - Գլեն Ֆիկարա, Ջոն Ռեկուա
* Պրոդյուսեր - Իտան Կոեն, Ժոել Կոեն
* Օպերատոր - Ջեմի Անդերսոն
* Երաժշտություն - Դևիդ Կիտայ

## Դրամարկղային հավաք
*  ԱՄՆ-ում - 60057639 դոլլար
* Ամբողջ աշխարհում - 16428561 դոլլար

## Գրականություն
* Кудрявцев С. В. Плохой Санта // 3500. Книга кинорецензий. - в 2-х томах. - М.: Печатный Двор, 2008. - 1424 с. - 3500 экз. - ISBN 978-5-9901318-3-5.

## Ծանոթագրություններ

## Արտաքին հղումներ
*  
*  
*  
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2003 ֆիլմեր
Կատեգորիա:Columbia Pictures ֆիլմեր
Կատեգորիա:Miramax ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան քրեական կինոկատակերգություններ
Կատեգորիա:Ամերիկյան քրեական ֆիլմեր
Կատեգորիա:Կոեն եղբայրների ֆիլմեր
Կատեգորիա:Սուրբծննդյան ֆիլմեր
Կատեգորիա:Ֆիլմեր ինքնասպանության մասին
Կատեգորիա:Ֆիլմեր, որոնց գործողությունները տեղի են ունենում Ֆլորիդայում
Կատեգորիա:Ֆիլմեր հարբեցողության մասին
Այնտեղ, ուր ավարտվում է ծիածանը

**Այնտեղ, ուր ավարտվում է ծիածանը** (), իռլանդացի գրող Սեսիլիա Ահերնի երկրորդ վեպը։ Հրատարակվել է 2004 թվականին։ Ամբողջ վեպը գրված է նամակագրական վեպ ժանրում։ Գիրքը Իռլանդիայում և Մեծ Բրիտանիայում բարձրացավ առաջին հորիզոնականում և դարձավ բեսթսելեր միջազգային մակարդակում։ Գիրքը հաղթել է 2005 թվականի գերմանական CORINE մրցանակաբաշխությունում։

«Այնտեղ, ուր ավարտվում է ծիածանը» նովելը «Չեմ հավատում, հույս չունեմ, սիրում եմ․․․» գրքի նոր թարգմանությունն է։

## Սյուժե
Ռոզին և Ալեքսը ընկերություն են անում դեռ մանկուց։ Նրանք միմյանց չեն մոռանում նույնիսկ ուրախությունների և երիտասարդության տվայտանքների հորձանուտում, որը նրանց տեղափոխել է օվկիանոսի հակադիր մասեր։ Նրանք ակտիվ, կենդանի նամակագրության մեջ են։ Ընկերները գիտեն, որ իրենց հետ ինչ էլ լինի, միշտ կա ուս, որին կարող են նրանք ապավինել։ Բայց չեն քանդի՞ այս նուրբ և պինդ ընկերությունը երկու հերոսների անվերջ ամուսնություններն ու ամուսնալուծությունները։

## Էկրանավորում

2014 թվականի հոկտեմբերի 17-ին էկրան է բարձրացել այս վեպի վրա հիմնված «Սիրով, Ռոզի» ֆիլմը։

## Ծանոթագրություններ

## Արտաքին հղումներ
* Սեսիլիայի պաշտոնական կայք 

Կատեգորիա:2004 վեպեր
Կատեգորիա:Անգլերեն վեպեր
Կատեգորիա:Նամակագրական վեպեր
Б

thumb|right|200px|Б տառը
**Б б**, Կիրիլյան (Սլավոնական) այբուբենի տառերից մեկը։ Մեծատառը և փոքրատառը համընկնում են Լատինական այբուբենի B, իսկ հայերենում համապատասխանում «Բ բ» տառերին։

Հին սլավոներենում այս տառի անվանումը եղել է «Բուկի»։ Թվային արժեքը՝ 2։

## Տես նաև
* B (լատինական)
* Բետա

## Ծանոթագրություններ
В

**В в**, Կիրիլյան (Սլավոնական) այբուբենի տառերից մեկը։ Մեծատառը և փոքրատառը համընկնում են Լատինական այբուբենի V, իսկ հայերենում համապատասխանում «Վ վ» տառերին։

Հին սլավոներենում այս տառի անվանումը եղել է «Վեդի»։ Թվային արժեքը՝ 3։

## Տես նաև
* V (լատինական)

## Ծանոթագրություններ
Г

**Г г**, Կիրիլյան (Սլավոնական) այբուբենի տառերից մեկը։ Մեծատառը և փոքրատառը համընկնում են Լատինական այբուբենի G, իսկ հայերենում համապատասխանում «Գ գ» տառերին։

Հին սլավոներենում այս տառի անվանումը եղել է «Գլագոլի»։ Թվային արժեքը՝ 4։

## Տես նաև
* G (լատինական)
* Գամմա

## Ծանոթագրություններ
Էնզելի (պար)

**«Էնզելի»**, հայկական ժողովրդական պար։

## Բովանդակություն
«Էնզելին» հայկական ժողովրդական պար է։ Ալեքսանդր Սպենդիարյանը այն օգտագործել է «Երևանյան էտյուդներ» սիմֆոնիկ ստեղծագործության մեջ։ Գրված է 1925 թվականին։ «Երևանյան էտյուդների» հիմքում ընկած է ժողովրդական երկու մեղեդի՝ «Էնզելին» և «Հիջասը»։ «Էնզելին», նուրբ է, գեղանի։ Այս պարի նախաբանը աչքի է ընկնում իր խորությամբ, ունի պատմողական բնույթ։ Նախաբանի համար Սպենդիարյանը օգտագործել է Սայաթ–Նովայի «Դուն էն գլխեն» երգը։
Նախաբանից հետո սկսվում է նուրբ և գեղանի «Էնզելին»։
Երաժշտության չափավոր մասը մեծ զարգացում է ստանում, աստիճանաբար տեղի ունենում ընդհանուր տրամադրության բարձրացում։
Այս տրամադրությունն իր գագաթնակետին է հասնում պարի միջին մասում, ուր նշանակալի դեր են խաղում դինամիկ կոնտրասային համադրությունները (թույլ հնչողությունից միանգամից ուժեղ հնչողության անցնելը և ընդհակառակը)։ Այստեղ հնչողությունը մեծ թարմություն է ստանում շնորհիվ այն բանի, որ թեմաները կատարում են տարբեր նվագարաններով։

## Աղբյուր
* Երաժշտական գրականություն Գ․Քացախյան

Կատեգորիա:Հայկական պարեր
Կատեգորիա:Երաժշտական ստեղծագործություններ
Ѓ

**Ѓ ѓ**, Կիրիլյան (Սլավոնական) այբուբենի տառերից մեկը։ Մեծատառը և փոքրատառը համընկնում են Լատինական այբուբենի J, իսկ հայերենում համապատասխանում «Ջ ջ» տառերին։

Հին սլավոներենում այս տառի անվանումը եղել է «Ջե»։

## Տես նաև
* J (լատինական)

## Ծանոթագրություններ
Սուրբծննդյան պունշ

200px|մինի|աջից|Սուրբծննդյան պունշ
200px|մինի|աջից|Սուրբծննդյան պունշ պատրաստելու եղանակներից մեկը (այրման եղանակ): Պղնձյա թիթեղի վրա շաքարի կտոր է դրված:
200px|frameless|աջից
**Սուրբծննդյան պունշ** (անգլ.՝ Wassail), Սուրբ ծնունդին պատրաստվող ալկոհոլային ըմպելիք, որն ունի հնդկական ծագում։ Սուրբծննդյան պունշը պատրաստվում է կարմիր գինուց և կիտրոնից։ Այս սուրբծննդյան ըմպելիքը շատ են սիրում հատկապես Անգլիայում։

## Անվան ծագում
Պունշ բառը ծագել է հինդի *panch*՝ հինգ բառից՝ ի նշան ըմպելիքի 5 բաղադրիչների (ալկոհոլային խմիչք, ջուր, կիտրոնի հյութ, շաքարավազ, համեմունքներ)։

## Տես նաև
* Սուրբ ծնունդ
* Կրամբամբուլյա
* Գրոգ
* Ալկոհոլ

## Գրքագրություն
* Bladey, Conrad Jay (2002). Do the Wassail: A Short Guide to Wassail, Songs, Customs, Recipes and Traditions: How to Have a Fine Geegaw of a Wassail!, Hutman Productions, .
* Gayre, Robert (1948). Wassail! In Mazers of Mead: an account of mead, metheglin, sack and other ancient liquors, and of the mazer cups out of which they were drunk, with some comment upon the drinking customs of our forebears, Phillimore & Co. Ltd., London.

## Ծանոթագրություններ

Կատեգորիա:Սուրբծննդյան խոհանոց
Ռանտյե

**Ռանտյե** (ֆրանսերեն rentier< rente–ռենտա), սոցիալական խավ, որն ապրում է դրամական կապիտալի փոխատվության դիմաց տրվող տոկոսների ու արժեթղթերից, դեպոզիտներից, անշարժ գույքից, հողատարածքներից, բիզնեսից ստացվող եկամտի հաշվին, ինչպես նաև հեղինակային իրավունքից ստացված եկամուտի, հոնորարների (վարձավճարների) հաշվին։

## Ըստ սոցիալիստական գաղափարախոսության
Կապիտալիստական հասարակության առավել պորտաբույծ խավն է, բոլորովին կապված չէ արտադրության հետ։ Իմպերիալիզմի զարգացմամբ առաջանում են ռանտյե հիմնարկություններ (օրինակ, ինվեստիցիոն տրեստները) և պետություններ։

## Որպես օրինական եկամտի միջոց
Ներկայումս ռանտյեն այն մարդն է, որի եկամուտը աշխատանքից ստացած եկամուտ չէ, բայց համարվում է օրինական։ Ի տարբերություն աշխատանքից ստացված եկամտի, ռանտյեի եկամուտը մշտական չէ։ Այն հիմնականում կախված է կապիտալի հմուտ կառավարումից և կարող է ինքնաբերաբար գոյանալ, առանց ռանտյեի անմիջական մասնակցության։ Օրինակ, բնակարանային ռանտյեի կապիտալը, որն ամենամսյա վարձավճարի միջոցով կարող է ապահովել կայուն եկամուտ։

Ի տարբերություն կապիտալի ներդրողների, ռանտյեն հազվադեպ է ինքնուրույն զբաղվում իր ակտիվների ղեկավարման հարցերով։ Նա կամ գնում է ակտիվներ, որոնք ընդունակ են ինքնաբերաբար գոյացնել պասիվ եկամուտ, կամ իր միջոցների կառավարումը վստահում է մասնագետներին։

## Տեսակետներ
Տնտեսագետ Թորստեյն Վեբլենը անվանում է *ժամանցային դասակարգ* (leisure (propertied non-industrial) class), որը իրական արտադրության մակաբույծ (պորտաբույծ) է։

Խորհրդային պետական քաղաքական գործիչ, տնտեսագետ–տեսաբան՝ Նիկոլայ Բուխարինը *Կոմունիստների ծրագիրը* («Программа коммунистов (большевиков)», 1918) հայտնի բրոշյուրում տեսապես հիմնավորել է ոչ աշխատանքային դասակարգի ծառայության անհրաժեշտությունը։ *Ռանտյեների քաղաքատնտեսությունը* («Политическая экономия рантье») գրքում ընդգծել է այդ խմբի նշանակությունը վարկային տնտեսության ձևավորման գործընթացում։

Օնորե դը Բալզակը *Մենագրություն ռանտյեների մասին* գրքում քննադատելով ուտոպիստներ Սեն–Սիմոնին, Շառլ Ֆուրիեին, ովքեր հակված էին միայն «ռանտյեներին տեսակավորել ըստ ճանաչում վայելողների և պորտաբույծների», գրում է.

## Տես նաև
* Ներդրումների կառավարում
* Պետություն–ռանտյե

## Գրականություն
* Թ. Վեբլեն http://socserv2.mcmaster.ca/~econ/ugcm/3ll3/veblen/leisure/index.html 
* Թ. Վեբլեն The Theory of the Leisure Class: An Economic Study of Institutions, 1899 
* ПОЛИТИЧЕСКАЯ ЭКОНОМИЯ РАНТЬЕ, ТЕОРИЯ ЦЕННОСТИ И ПРИБЫЛИ АВСТРИЙСКОЙ ШКОЛЫ

## Ծանոթագրություններ

Կատեգորիա:Ֆինանսներ
Կատեգորիա:Հասարակագիտություն
Կատեգորիա:Անաշխատ միջոցներ
Կատեգորիա:Ներդրումներ
Թոմ և Ջերի։ Մարդուկ-ջարդուկի պատմություն

**Թոմ և Ջերի։ Մարդուկ-ջարդուկի պատմություն** (), Թոմի և Ջերիի արկածներին նվիրված ամանորյա կատակերգական մուլտֆիլմ, որի շնորհանդեսը տեղի է ունեցել 2007 թվականի հոկտեմբերի 2-ին։

## Սյուժե
Ամանորի գիշերը շատ հրաշքներ էին կատարվում, և այդ հրաշքներից մեկը Թոմի և Ջերիի Մարդուկ-ջարդուկի պատմությունն էր։ Ջերին մշտապես ցանկացել է հանդես գալ մեծ բեմում՝ հանդիսատեսի առաջ։ Հանկարծ նրա երազանքը կատարվում է, և նա հայտնվում է մի խորհրդավոր աշխարհում, որտեղ առանձնահատուկ է ամեն ինչ։ Թոմի և Ջերիի այս պատմությունը սկսում է նրանով, որ Ջերին զարմիկի՝ Թաֆիի հետ բալետ էր ակնդրում Նյու Յորքում մինչդեռ կատուների մի խումբ, որոնց թվում էր նաև Թոմ կատուն, Էմփայր Սթեյթ Բիլդինգին նայող մի ծառուղում կատուների թագավորի համար երգ էին երգում։ Ավելի ուշ, Ջերին գնում է մի դատարկ սենյակ, որտեղ էլ սկսում են ամանորյա հրաշքները․ մի շարք խաղալիքներ կենդանանում են։

Բեմը վերածվում է մի ձմեռային հեքիաթային աշխարհի, որտեղ խաղալիքներն ըմբոշխնում են իրենց ճաշը։ Թոմը, լսելով այս ամենի մասին, մյուս կատուների հետ փչացնում է ճաշկերույթը ևխաղալիքներ ծուղակի մեջ գցում խաղալիքներին։ Ջերին, Փոլին և Նելլին փորձում են կանգնեցնել կատուներին, սակայն նրանց խցկում են պահածոյի տուփի մեջ, կրակում թնդանոթով և նրանց մղոններ հեռու շպրտում։ Թոմը՝ որպես կատուների պահակախմբի առաջնորդ, բալետի պարուհուն փակում է վանդակում և բերում կատուների թագավորի մոտ, ով խնդրում է պարել իր հետ, սակայն պարուհին չի համաձայնվում։ Փոխարենը Թոմը սկսում է մի նոր երգ երգել՝ թագավորի բարկությունը մեղմելու համար։ Հեքիաթային դղյակից հեռու կարճ ժամանակ անց խաղալիքների կախարդանքը մոտ էր ավարտվելուն։

Ջերին գիտեր, որ երբ հնչեն ամանորյա կեսգիշերի զանգերը, կախարդանքը միանգամից հօդս է ցնդելու, և նա կորցնելու է իր բալետի պարուհուն։ Վախենալով կորցնել վերջինիս՝ Ջերին ողջ մնացած խաղալիքների հետ որոշում է ապստամբել կատուների դեմ։ Ջերիի գլխավորած խումբը մտնում է կատուների թագավորություն և ազատ արձակում բոլոր խաղալիքներին և պարուհուն։ Այս ամենը հաջողվում է Թոմի թույլ տված սխալի պատճառով։

Տեսնելով, որ չի ստացնում հաղթել խաղալիքներին, Թոմը որոշում է օգտագործել զինվոր խաղալիքներին։ Զինվորներն առևանգում են աղջկան, սակայն Ջերին հերթական անգամ փրկում է նրան, սակայն սա արդեն վերջն էր։ Կեսգիշերի զանգերի հնչելուն պես դղյակի պատերը սկսում են քանդվել։ Պարուհին և Ջերին հեռանում են միմյանցից, և կախարդական աշխարհը վերանում է։

Ջերին ի վերջո վերադառնում է իրականություն, որտեղ նրան սպասում էր Նյու Յորքի երաժշտական անսամբլը։ Ջերիի տեսած ամանորյա կախարդանքի մասին ոչ ոք չի իմանում՝ նույնիսկ Թոմը։

## Դերերում

## Ծանոթագրություններ

Կատեգորիա:2000-ականների անգլերեն ֆիլմեր
Կատեգորիա:Warner Bros. մուլտֆիլմեր
Կատեգորիա:Ամանորյա ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Թոմ և Ջերի
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Բերքաձոր

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Բերքաձոր**, գյուղական համայնք Արցախի Հանրապետության Ասկերանի շրջանում։ Տեղաբաշխված է հանրապետության կենտրոնական հատվածում։ Ասկերան շրջկենտրոնից գտնվում է 12 կմ հեռավորության վրա, իսկ մայրաքաղաք Ստեփանակերտից՝ 6 կմ հեռավորության վրա։

## Աշխարհագրություն
Համայնքը լեռնային է, ունի 1127.67 հա տարածք, որից 354.14 հա գյուղաատնտեսական նշանակության, 281.0 հա անտառային հողեր։ Բերքաձոր համայնքի սահմանային գոտով հոսում է Կարկառ գետը։

## Բնակչություն
Բերքաձոր համայնքի բնակչության թվաքանակը կազմում է 195 մարդ, կա 50 տնտեսություն։

Բնակավայրի ազգաբնակչության փոփոխությունը.

## Տնտեսություն
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ, կան պետական տարբեր համակարգերի աշխատողներ։

## Տեսարժան վայրեր
Կան պատմամշակույթային հուշարձաններ՝ ք.ա. 2–1 հազ. պատկանող դամբարաններ, հաշվառված է 14 հուշարձան։

## Հասարարակական կառույցներ
Համայնքում գործում են գյուղապետարան, մշակույթի տուն, բուժկետ, հիմնական դպրոց, որտեղ սովորում են 21 աշակերտներ։

## Ծանոթագրություններ

## Արտաքին հղումներ
* Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.

Կատեգորիա:Արցախի Հանրապետության աշխարհագրություն
Կատեգորիա:Արցախի Հանրապետության բնակավայրեր
Արմենակավան

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Արմենակավան**, գյուղական համայնք Արցախի Հանրապետության Ասկերանի շրջանում։ Տեղաբաշխված է հանրապետության հյուսիսարևելյան հատվածում։ Ասկերան շրջկենտրոնից գտնվում է 15 կմ հեռավորության վրա, իսկ մայրաքաղաք Ստեփանակերտից՝ 31 կմ հեռավորության վրա։

## Աշխարհագրություն
Համայնքը հարթավայրային է, ունի 526.52 հա տարածք, որից 428.65 հա գյուղատնտեսական նշանակության, 28.12 հա անտառային հողեր։ Արմենակավան համայնքի սահմանային գոտով հոսում է Խաչեն գետը։

## Բնակչություն
Արմենակավան համայնքի բնակչության թվաքանակը կազմում է 83 մարդ, կա 17 տնտեսություն։

Բնակավայրի ազգաբնակչության փոփոխությունը.

## Տնտեսություն
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։

## Պատմություն
2020 թվականի Արցախյան երկրորդ պատերազմի արդյունքում գյուղը հայաթափվել և անցել է Ադրբեջանի հսկողության տակ։

## Հասարարակական կառույցներ
Համայնքում գործում են գյուղապետարան, գործում է բուժկետ, Խրամորթի միջնակարգ դպրոցի Արմենակավանի մասնաճյուղը, որտեղ սովորում են 8 աշակերտներ։

## Ծանոթագրություններ

## Արտաքին հղումներ
* Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.

Կատեգորիա:Արցախի Հանրապետության աշխարհագրություն
Կատեգորիա:Հայ-ադրբեջանական շփման գծի բնակավայրեր ադրբեջանական կողմից
Նոր Սեյսուլան

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ

**Նոր Սեյսուլան**, գյուղական համայնք Արցախի Հանրապետության Մարտակերտի շրջանում։ Տեղաբաշխված է հանրապետության հյուսիսարևելյան հատվածում։ Մարտակերտ շրջկենտրոնից գտնվում է 31 կմ հեռավորության վրա, իսկ մայրաքաղաք Ստեփանակերտից՝ 53 կմ հեռավորության վրա։

## Աշխարհագրություն
Համայնքը լեռնային է, ունի 1293.40 հա տարածք, որից 797.32 հա գյուղատնտեսական նշանակություն, 345.52 հա անտառային հողեր։ Նոր Սեյսուլան համայնքի սահմանային գոտով հոսում է Խաչեն գետը։ Համայնքի տարածքում առկա է թվով 1 աղբյուր` «Մհերի» աղբյուրը։

Առկա են գաջի (կատարվում են հետազոտություններ) հանքային պաշարներ։

### Հայ-ադրբեջանական պատերազմ (2020)

2020 թվականի հայ-ադրբեջանական պատերազմի հետևանքով գյուղը հայաթափվել և անցել է Ադրբեջանի զինված ուժերի վերահսկողության ներքո։

## Բնակչություն
2015 թվականին համայնքի բնակչության քանակը կազմում է 179 մարդ, կա 42 տնտեսություն։

Բնակավայրի ազգաբնակչության փոփոխությունը.

## Տնտեսություն
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։

## Պատմամշակութային հուշարձաններ
Կան պատմամշակութային հուշարձաններ՝ դամբարաններ (մ.թ.ա. 2-1 հազ.)։

## Հասարարակական կառույցներ
Համայնքում գործում են գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 87 աշակերտներ։

## Ծանոթագրություններ

## Արտաքին հղումներ
* Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.

Կատեգորիա:Մարտակերտի շրջանի բնակավայրեր
Կատեգորիա:Մարտակերտի շրջանի գյուղեր
Deep Shadows and Brilliant Highlights

**Deep Shadows and Brilliant Highlights**, երրորդ ստուդիական ալբոմը ֆիննական «HIM» ռոք խմբի։ Թողարկվել է 2001 թվականի օգոստոսի 27-ին։

## Երգացանկ
Ամբողջ երգորը գրել է Վիլե Վալոն։

### Հանդարտ տարբերակ
# «Salt in Our Wounds» — 3:57
# «Heartache Every Moment» — 3:56
# «Lose You Tonight» — 3:42
# «In Joy and Sorrow» — 4:00
# «Pretending» — 3:54
# «Close to the Flame» — 3:47
# «Please Don’t Let It Go» — 4:28
# «Beautiful» — 4:33
# «Don’t Close Your Heart» — 4:33
# «Love You Like I Do» — 5:14

### Digipack
# «Salt in Our Wounds» — 3:57
# «Heartache Every Moment» — 3:56
# «Lose You Tonight» — 3:40
# «In Joy and Sorrow» — 3:59
# «Pretending» — 3:55
# «Close to the Flame» — 3:46
# «You Are the One» (bonus track) — 3:26
# «Please Don’t Let It Go» — 4:29
# «Beautiful» — 4:33
# «In Love and Lonely» (bonus track) — 3:46
# «Don’t Close Your Heart» — 4:14
# «Love You Like I Do» — 5:14
# «Pretending» (Video) — 3:41

### Հատուկ սահմանափակ տարբերակ
# «Salt in Our Wounds» — 3:57
# «Heartache Every Moment» — 3:56
# «Lose You Tonight» — 3:40
# «In Joy and Sorrow» — 3:59
# «Pretending» — 3:55
# «Close to the Flame» — 3:46
# «Please Don’t Let It Go» — 4:29
# «Beautiful» — 4:33
# «Don’t Close Your Heart» — 4:14
# «Love You Like I Do» — 5:14
# «Again» — 3:29
# «In Joy and Sorrow» (String Version) — 5:02
# «Pretending» (The Cosmic Pope Jam Version) — 8:00
# «Pretending» (Video) — 3:41
# «In Joy and Sorrow» (Video) — 3:33

### Հատուկ ամանորյա հրատարակություն
# «Salt in Our Wounds» — 3:57
# «Heartache Every Moment» — 3:56
# «Lose You Tonight» — 3:40
# «In Joy and Sorrow» — 3:59
# «Pretending» — 3:55
# «Close to the Flame» — 3:46
# «You Are the One» (bonus track) — 3:26
# «Please Don’t Let It Go» — 4:29
# «Beautiful» — 4:33
# «In Love and Lonely» (bonus track) — 3:46
# «Don’t Close Your Heart» — 4:14
# «Love You Like I Do» — 5:14
# «Again» **
# «In Joy and Sorrow» (String Version) **
# «Pretending» (Cosmic Pope Jam) **

## Ձայնագրման մասնակիցներ
* Վիլե Վալո — վոկալ, ակուստիկ կիթառ
* Միկո Լինդստրյոմ — կիթառ
* Միգե Պանանեն — բաս կիթառ, բեկ վոկալ
* Էմերսոն Բյորտոն — բեկ վոկալ
* Ֆաս Լիպստիկ (Միկա Կարպինեն) — հարվածային

## Արտաքին հղումներ
* [Պաշտոնական կայք [Allmusic] ]

Կատեգորիա:2001 ալբոմներ
Կատեգորիա:RCA Records ալբոմներ
Կատեգորիա:Անգլալեզու ալբոմներ
Փարոս (այլ կիրառումներ)

**Փարոս** եզրը կարող է վերաբերվել.
* Փարոս, աշտարակային տիպի նավագնացային կողմնորոշիչ, որը ծառայում է ափերը ճանաչելու, նավի դիրքը որոշելու և նավագնացային վտանգը կանխելու համար։
* Փարոս, ամսաթերթ, Նիկոսիա
* Փարոս, շաբաթաթերթ, Լիբանան
* Փարոս, երկշաբաթաթերթ, Լոս Անջելես
* Փարոս, շաբաթաթերթ, Պլովդիվ
*Փարոս, ԱՄԿ հրապարակած թերթ և թռուցիկ, Երևան, 1967 թվական։

## Ծանոթագրություններ
Քվիրինալյան պալատ

**Քվիրինալյան պալատ** (), 16-րդ դարի պալատ Քուիրիլյան բլրի վրա Հռոմում։ Մեր օրերում պալատը Իտալիայի նախագահի նստավայրն է։ Պալատը նախագծել է Դոմենիկո Ֆոնտանան։

## Պատմություն
մինի|Քուիրինալյան պալատ
### Պապական նստավայր
Պալատը կառուցվել է 1573 թ. որպես Գրիգորի XIII պապի ամառային նստավայր։ Քուիրինալյան պալատում անց են կացվել չորս գաղտնի ժողով՝ 1823 թ.գաղտնի ժողովը, 1829 թ.գաղտնի ժողովը, 1830-1831 թթ գաղտնի ժողովը և 1846 թ. գաղտնի ժողովը։ XX դարի առաջին կեսին պալատում ապրում էր թագավոր Վիկտոր Էմանուիլ III:

## Ինտերիեր
### Նախագահի աշխատասենյակ
մինի|Սանդրո Պերտինին սեղանի մոտ
Առաջ այս սենյակը եղել է պապի ամառային ննջարանը։ Ավելի ուշ սենյակը օգտագործվում էր որպես ճաշասենյակ։ Հիմա այն օգտագործվում է նախագահի կարևոր հանդիպումների համար (այլ երկրների նախագահների կամ սենատի ներկայացուցիչների հետ)։ Այդ սեղանի մոտ նախագահը ամանորյա շնորհավորանք է անում ժողովրդին։

### Հայելիների սրահ
Առաջին տարիներին պալատի պատերը դատարկ էին։ Շքեղ դեկորը հայելիներով պատված ստեղծվել է դեռ Նապոլեոնի տիրապետության տակ գտնվելու ժամանակ։ Սրահը պետք է լիներ թագավորական, այդ իսկ պատճառով պատված է հայելիներով։ 1877 թվականից սրահը օգտագործվել է որպես հանդիսությունների սրահ։

Կատեգորիա:Հռոմի պալատներ
Լյուբա Վելիչ

**Լյուբա Վելիչ** (, Լյուբա Վելիչկովա, ), բուլղարացի-ավստրիացի օպերային երգչուհի, սոպրանո։

## Կենսագրություն
Սովորել է Սոֆիայի կոնսերվատորիայում՝ Գեորգի Զլատև-Չերկինի դասարանում, այնուհետև մասնագիտական գիտելիքների կատարելագործումը շարունակել է Վիեննայում։ Սոֆիայում հանդես է եկել 1936 թվականին։ Աշխատել է Գրացում, Համբուրգում, Մյունիխում և Վիեննայի պետական օպերայում։
մինի|130px|ձախից|Լյուբա Վելիչը 1930 թվականին
Իր ամենահայտնի դերերգը Սալոմե օպերայում կատարել է կոմպոզիտոր Ռիխարդ Շտրաուսի ղեկավարությամբ 1944 թվականին՝ նրա ծննդյան 80-ամյակին։ Նույն դերով հանդես է եկել 1947 թվականին Լոնդոնում, իսկ 1949 թվականի փետրվարի 4-ին՝ Մետրոպոլիտեն օպերայում։ Հանդես է եկել նաև «Տոսկա», «Աիդա», «Դոն Ժուան», «Աղջիկն արևմուտքից», «Բոհեմ» օպերաներում։ 
[130px|մինի|Լյուբա Վելիչը Ռոզալինի դերում [Յոհան Շտրաուսի «Չղջիկ» օպերետում ("Die Fledermaus")]]
1949 թվականի Մետրոպոլիտեն օպերայի Սալոմե ներկայացման ձայնագրությունը հասանելի է ձայնասկավառակի տեսքով (Gebhardt Records JGCD 0013)։ Նրա ձայնը կարելի է լսել Radio Years RY102-ով Վեբերի, Վերդիի, Բեդրժիխ Սմետանայի, Անտոնին Դվորժակի, Ջակոմո Պուչչինիի, Շտրաուսի, Շուբերտի արիաների կատարումներում։

Նրա միջազգային կարիերան ընդհատեց պատերազմը, սակայն նա շարունակեց երգել մինչև 1981 թվականը։ 1950-ական թվականներին ներկայացումներով հանդես եկավ Քովենթ գարդենում։ Երբ ձայնը վատացավ, նա իր կարիերան շարունակեց կինոաշխարհում (Ամերիկա, Ավստրիա) և Ավստրիական հեռուստատեսությունում։

## Անձնական կյանք
Ամուսնացել և ամուսնալուծվել է երկու անգամ։ Երեխաներ չի ունեցել։ Թաղված է Վիեննայի կենտրոնական գերեզմանատանը։
մինի|130px|Լյուբա Վելիչի գերեզմանը Վիեննայի կենտրոնական գերեզմանատան

## Գրականություն
* 

## Ծանոթագրություններ

## Արտաքին հղումներ
*  Լյուբա Վելիչ Classical Developments կայքում
*  Ֆիլմագրությունը IMDb կայքում
*  Ljuba Welitsch, soprano  permet d'écouter quelques parties de ses enregistrements

Կատեգորիա:20-րդ դարի օպերային երգչուհիներ
Կատեգորիա:Ավստրիացի սոպրանոներ
Կատեգորիա:Ավստրիացի օպերային երգիչներ
Կատեգորիա:Բուլղարացի երգչուհիներ
Կատեգորիա:Բուլղարացի սոպրանոներ
Կատեգորիա:Բուլղարացի օպերային երգիչներ
Սթիվեն Ամել

**Ստիվեն Ադամ Ամել** (, ), կանադացի դերասան։ Հայտնի է Օլիվեր Քուին/Կանաչ Նետը դերով «Նետ» հեռուստասերիալում։

## Դերասանական կարիերա

2004 թվականին Ամելը նկարահանվել է «Մոտիկ ընկերները» հեռուստասերիալի չորրորդ եթերաշրջանի 2 սերիաներում։
Ամելը մարմնավորել է Ադամին «Դանթեի մանչը» հեռուստասերիալի առաջին եթերաշրջանում, սակայն երկրորդ եթերաշրջանում նրան փոխարինել է Ջոն Ֆլեմինգը։ 2007 թվականին Ամելը հաղթել է Ջեմինի մրցանակաբաշխությունը իր դերով «ՌեԳենեսիս» հեռուստասերիալում։

Նա դերեր է ունեցել «Դա խճճվել է իմ մազերին» և «Հըրթլենդ» հեռուստասերիալներում։ 2010 թվականի դեկտեմբերի 3-ին Ամելը նկարահանվել է Վամպիրի օրագրերը հեռուստասերիալի երկրորդ եթերաշրջանում և մարմնավորել է մարդագայլ Բրեյդիին։

Ամելը մարմնավորել է Ժորան վան դեր Սլութին «Նաթալի Հալոուայ» հեռուստասերիալում, որը հեռարձակվել է 2011 թվականի մայիսին։

2011 թվականի հոկտեմբերի 2-ին Ամելը նկարահանվել է «Կախաղան» հեռուստասերիալի երրորդ եթերաշրջանում և մարմնավորել է Ջեյսոնին։ Նա նաև նկարահանվել է «90210» հեռուստասերիալի չորրորդ եթերաշրջանում Ջիմի դերով։

2011 թվականի հոկտեմբերի 28-ին Ամելը հայտարարում է, որ նա ավարտեց «Նորեկը» հեռուստասերիալի ամանորյա սերիայի նկարահանումները Զոեյ Դեյշենելի և Մաքս Գրինֆիլդի հետ։ 2011 թվականի նոյեմբերի 9-ին նկարահանվել է ABC հեռուստաալիքի «Անձնական պրակտիկա» հեռուստասերիալում մարնավորելով Սքոթիին։

2012 թվականի հունվարին Ամելը ստանում է գլխավոր դեր «Նետ» հեռուստասերիալում, որը սկիզբ է առել «Կանաչ նետը» ծաղրանկարների գրքից։

2015 թվականի մարտի 31-ին Ամելը նկարահանվում է «Նինջա - կրիաներ 2» ֆիլմում՝ մարմնավորելով Քեյսի Ջոնսին։ Այն հեռարձակվելու է 2016 թվականի Հունիսի 3-ին։

## Անձնական կյանք

Ամելը ծնվել է Տորոնտոյում։ Նա դերասան Ռոբբի Ամելլի զարմիկն է։

Ամելը ամուսնացած է մոդել և դերասանուհի Քասանդրա Ջինի հետ։ Նրանց ամուսնական արարողությունը եղել է 2012 թվականի դեկտեմբերի 25-ին Կարիբիայում և երկրորորդ անգամ՝ 2013 թվականի մայիսի 26-ին Նոր Օռլեանում։ Նրանք ունեն մեկ դուստր, ով ծնվել է 2013 թվականին։

## Ֆիլմագրություն
### Ֆիլմ
250px|մինի

### Հեռուստասերիալ

Կատեգորիա:Կանադացի դերասաններ
Կատեգորիա:21-րդ դարի դերասաններ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Հմայակ Հակոբյան (աճպարար)

**Հմայակ Հարությունի Հակոբյան** (), խորհրդային ռուս դերասան, կրկեսի արտիստ։ ՌԴ վաստակավոր արտիստ (1977)։

ՀԽՍՀ (1961), ԽՍՀՄ ժողովրդական արտիստ (1982) Հարություն Հակոբյանի որդին։

## Կենսագրություն
Հմայակ Հակոբյանը ծնվել է 1956 թվականին, Մոսկվայում։ 6-րդ դասարանից ընդունվել է Սուրիկովի անվան գեղարվեստի դպրոց, սակայն չի ավարտել այն։ Ուսումը շարունակել է Մոսկվայի էստրադային կրկեսի ուսումնարանում, սակայն ողնաշարի կոտրվածքի պատճառով չի ավարտել այն։ Հետագայում ընդունվել է Մոսկվայի Թատերական արվեստի պետական ինստիտուտ, միաժամանակ զբաղվել է սպորտով։ 1980-ականներին հեռուստատեսությամբ վարել է «Առավոտյան փոստարկղ», 1996-2001 թվականներին՝ «Բարի գիշեր երեխաներ» հաղորդաշարերը։ Նկարահանվել է բազմաթիվ ֆիլմերում՝ սկզբից որպես աճպարար, ապա՝ դերասան։ 1977 թվականին արժանացել է Ռուսաստանի վաստակավոր արտիստի կոչման։ Աճպարարների միջազգային միության անդամ է։

## Ֆիլմեր
* «Մեծ ատրակցիոն», 1974
* «Հմայիչ տղամարդը», 1978
* «Էլեկտրոնիկի արկածները», 1979
* «Թեհրան-43», 1980
* «Խեղճ Մաշան», 1981
* «Բուդուլայի վերադարձը», 1985
* «Օրենքով գողերը», 1988
* «Բնավորությամբ անհամապատասխան», 1989
* «Կատաղած ավտոբուս», 1990
* «Վարպետը և Մարգարիտան», 1994
* «Գողը», 1994
* «Գորինիչը և Վիկտորիան», 2005
* «Երջանիկ միասին», 2008

## Ընտանիք
* Որդին՝ Ֆիլիպ Հակոբյանը (1983), ապրում է ԱՄՆ-ում, զբաղվում է բարձր տեխնոլոգիաներով և նեոէլեկտրոնիկայով։ Նրա մայրը՝ Յուլիա Լևինան, եղել է Մեծ թատրոնի բալետի մենապարուհի
* Հայրական կողմից մեծ եղբայրը՝ Արթուր Հակոբյանը, բնակվում է Իսրայելում
* Հայրական կողմից մեծ քույրը բնակվում է Իսրայելում.
* Մայրը՝ Լիա Իվանովնա Հակոբյանը, եղել է Հարություն Հակոբյանի ասիստենտը, հետագայում դարձել է օպերային երգչուհի

## Ծանոթագրություններ

## Արտաքին հղումներ
* 

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Կրկեսի հայ դերասաններ
Կատեգորիա:Հայ աճպարարներ
Կատեգորիա:Հայկական ծագմամբ ռուսներ
Կատեգորիա:Ռուս դերասաններ
Կատեգորիա:Ռուս հաղորդավարներ
Կատեգորիա:Ռուսաստանի Դաշնության վաստակավոր արտիստներ
Կատեգորիա:Ռուսաստանի թատերական արվեստի ինստիտուտի շրջանավարտներ
Ամանորը Ռումինիայում

**Ամանորը Ռումինիայում** (, *Անուլ Նոու*), պետական տոն, որը ռումինացիների կողմից նշվում է՝ համապատասխան գրիգորյան օրացույցի՝ դեկտեմբերի 31-ի լույս հունվարի 1-ի գիշերը։ Չնայած նրան, որ Ռումինիան ուղղափառ երկիր է, Սուրբ Ծնունդն այստեղ նախորդում է Նոր տարուն և նշվում է դեկտեմբերի 24-ի լույս 25-ի գիշերը։ Ռումինական Ձմեռ պապին անվանում են Մոշ Կրեչուն։ Սուրբծննդյան ավանդույթները երկրում սերտորեն կապված են ամանորյա ավանդույթների հետ։ Նոր տարին Ռումինիայում հաճախ անվանում են *փոքր սուրբ ծնունդ*։

## Ռումինական ժողովրդական սովորույթներ
Ռումինական առասպելի համաձայն՝ հովիվ Կրեչունի ընտանիքը հյուրընկալել է Կույս Մարիամին։ Մարիամը երեխա է ունեցել և Մոշ Կրեչունը Մարիամին և իր երեխային կաթ ու պանիր է նվիրել։ Այդ օրվանից Սուրբ Մոշ Կրեչունը երեխաներին նվերներ է բաժանում։ Ավանդաբար Նոր տարվա տոնակատարությունները տեղի են ունենում ընտանիքի կամ մոտ ընկերների շրջանում ամանորյա սեղանի շուրջ։ Վերջերս երիտասարդույթունը նախընտրում է ավելի մեծ ու աղմկոտ վայրեր և երեկույթներ, որ կազմակերպվում են քաղաքի կենտրոնում։ Ամանորի առավոտյան ռումինացի 3-ից 12 տարեկան երեխաները շրջում են հարևան տներով։ Երեխաները թակում են տների դռները, երգեր են կատարում և տանտերերին երջանկություն ու երկար տարիների կյանք մաղթում։ Դրա փոխարեն նրանք նվեր են ստանում խնձոր, կոնֆետներ, գումար։

Ռումինական առասպելների համաձայն՝ Նոր տարվա նախօրեին երկինքը բացվում է, այդ իսկ պատճառով կարելի է ցանկացած երազանաք պահել։ Նոր տարում լավ բերք ստանալու համար ընդունված է «պլուգոշոր» իրականցնել։ Այդ օրը տղաները անցնում են հարևան տներով ու բակերով և երգում առաջիկա հողագործական աշխատանքների մասին երգեր, քանի որ գարունը Ռումինիայում բավականին շուտ է գալիս։

## Ռումինական ամանորյա ավանդույթներ
Նոր տարվա նախօրեին աղջիկները գուշակություններ են կատարում։ Հատկապես սիրում են գուշակություններ կատարել ապագա ամուսնու վերաբերյալ, ինչպես նաև եկող տարվա եղանակի։ Վերջին դեպքում սոխուկը բաժանում են տասներկու մասերի՝ տարվա ամիսների քանակով։ Ապա ամիս-կտորները պատում են աղով և թողնում ողջ գիշեր։ Առավոտյան նայում են, թե որոնք են նրանցից խոնավ, իսկ որոնք՝ չոր։ Այդպես որոշում են, թե որ աիսը չոր կլինի, իսկ որը՝ խոնավ։ Նոր տարվա առաջին օրը Ռումինիայում ավանդաբար չի կարելի տնից ինչ-որ բան նետել, այդպես կարելի է փողոց դեն նետել ողջ տարվա երջանկությունը։ Նար առաջին օրը մարդիկ չեն լքում իրենց տները, մինչև իրենց տուն չմտնի մուգ մազերով երիտասարդ (համաձայն ավանդության՝ սևամազ մարդիկ երջանկություն ու հաջողություն են բերում, իսկ ավելի բաց գույնի մազեր ունեցողները՝ հակառակը։ Նաև ավանդաբար Նոր տարին պետք է դիմավորել աղմուկով, քանի որ բարձր ձայները հեռացնում են չար ոգիներին։

## Ծանոթագրություններ

Կատեգորիա:Ամանորն աշխարհում
Կատեգորիա:Ռումինիայի տոներ
One More Night (երգ, Maroon 5)

«**One More Night**», ամերիկյան Maroon 5 փոփ ռոք խմբի երգը։ Այն թողարկվել է 2012 թվականի հունիսի 19-ին՝ որպես խմբի «Overexposed» (2012) կոչվող չորրորդ ստուդիական ալբոմի երկրորդ սինգլ։ Երգը գրվել է Ադամ Լևինի, Shellback-ի, Մաքս Մարտինի և Սավան Կոտեչայի կողմից։ Երգը 9 շաբաթ շարունակ գլխավորել է ամերիկյան Billboard Hot 100 հիթ շքերթը։ Այն նաև զբաղեցրել է առաջին հորիզոնականը Նոր Զելանդիայի, Հարավային Կորեայի և Բուլղարիայի հիթ շքերթներում։

## Տեսահոլովակ
Երգի տեսահոլովակը, որի ռեժիսորն է Փիթեր Բերգը, նկարահանվել է 2012 թվականի ապրիլի 20-ին և ներկայացվել է հունիսի 25-ին MTV հեռուստաալիքի եթերում։ Տեսահոլովակում նկարահանվել է ամերիկացի դերասանուհի Մինկա Քելլին։

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեվերջյան հիթ-շքերթներ

### Հավաստագրումներ

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբում
* Երգի տեքստը  MetroLyrics կայքում

Կատեգորիա:2012 երգեր
Կատեգորիա:2012 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Maroon 5 երգեր
Քիմիայի SAT

**Քիմիայի SAT առարկայական թեսթը** մեկ ժամանոց բազմակի ընտրությամբ թեսթ է **College Board**-ի կողմից պատրաստված։ Մինչ 1994 թվականը SAT առարկայական թեսթերը հայտնի էին որպես «ձեռքբերումների թեսթեր»։ Մինչ 2005 թվականի հունվարը նրանք հայտնի էին SAT II անունով։ Այժմ նույնպես նրանք հայտնի էին վերջինս նշված անունով։ 
մինի|աջից|Քիմիայի SAT թեսթի նախապատրաստման գրքերից մեկի շապիկը

## Ձևաչափ
Այս թեսթը բաղկացած է 85 հարցերից։ Առաջին 23 հարցերը, որոնք համարակալված են 1-23 թվերով, դասակարգման հարցեր են։ Հաջորդ 15 հարցերը, որոնք համարակալված են 101-115 թվերով, կոչվում են հարաբերության վերլուծության հարցեր։ Քիմիայի SAT առարկայական թեսթը ներկայումս միակ թեսթն է, որն իր մեջ ընդգրկում է հարաբերության վերլուծության հարցեր։ Այսպիսի հարցերի համար անհրաժեշտ է, որպեսզի աշակերտը որոշի երկու պնդումների ճիշտ կամ սխալ լինելը։ Եթե երկու պնդումներն էլ ճիշտ են, ապա աշակերտը պետք է որոշի, թե արդյոք երկրորդ պնդումը առաջինի ճիշտ բացատրությունն է։ Վերջին 47 հարցերը, համարակալված 24-70 թվերով, բազմակի ընտրությամբ ստանդարտ հարցեր են։ Թեսթի ժամանակ օգտագործվում է չափման Միավորների համակարգը։

## Գնահատումը
Թեսթը ունի 85 բազմակի ընտրությամբ հարցեր, որոնց պետք է պատասխանել մեկ ժամվա ընթացքում։ Բոլոր հարցերը ունեն պատասխանի հինգ տարբերակներ։ Աշակերտները ստանում են մեկ միավոր ամեն ճիշտ պատասխանի համար, կորցնում միավորի ¼ մասը ամեն սխալ պատասխանի համար և ստանում 0 միավոր, եթե չեն պատասխանում հարցին։ Հետո այս միավորը փոխակերպում են 200-800 սանդղակային միավորի։ 2009 թվականի բոլոր թեսթերի միավորների միջինը եղել է 638-ը, 2011 թվականին՝ 648-ը։

## Նախապատրաստումը
**College Board**-ի առաջարկած նախապատրաստումը մեկամյա քոլեջի նախապատրաստման կուրս անցնելն է քիմիայից, հանրահաշվից, նաև ունենալ փորձ լաբորատորիայում։ Չնայած, որ որոշ երկրորդ տարվա հանրահաշվի հասկացություններ (ներառյալ լոգարիթմները) նույնպես ընդգրկված են այս թեսթի մեջ։ Քիմիայի SAT II թեսթում մաթեմատիկան այնքան իրենից դժվարություն չի ներկայացնում, որքան ժամանակի պակասը։ Որոշ լաբորատոր հարցեր օգտագործում են դիագրամներ, այնպես որ լավ կլինի իմանալ որոշ լաբորատոր սարքերի ձևերը և ինչպես են դրանք օգտագործվում։

## Դժվարությունը
Ինչպես SAT առարկայական թեսթերից շատերը, այնպես էլ քիմիայի թեսթը համեմատաբար բարդ է։ Այն ստուգում է շատ խորը գիտելիքներ և ակնկալում է, որ աշակերտները ձևակերպեն իրենց պատասխանները շատ կարճ ժամանակահատվածում։ Ավագ դպրոցի մի շարք աշակերտներ օգտագործում են լրացուցիչ ռեսուրսներ պարապելու համար, ինչպիսիք են նախապատրաստական գրքերը և օնլայն օգնությունները։

Թերևս թեսթը դժվարին է, սակայն տարբերություններ կան SAT քիմիայի թեսթի և AP քիմիայի քննության մեջ։ Վերջինս առավել քննադատական մտածողության թեսթ է, որը չի օգտագործվում համալսարանների ընդունելության համար։ Սակայն, քիմիայի AP կուրսը բավարար պաշար է քիմիայի SAT թեսթը հանձնելու համար։

## Ռեսուրսները
Աշակերտը չի թույլատրվում օգտագործել տետրեր, դասագրքեր և հաշվիչ թեսթի ժամանակ։ Միակ ռեսուրսը, որը աշակերտը կարող է օգտագործել, պարբերական համակարգն է, որը տրամադրվում է թեսթերի կապոցի հետ միասին։ Այս համակարգը տրամադրում է միայն ատոմական զանգվածները, ատոմական համարները և ամեն տարրի նշանը։

## Ծանոթագրություններ

## Արտաքին հղումներ
* College Board on the SAT Subject Test in Chemistry  

Կատեգորիա:Կրթությունն ԱՄՆ-ում
Կատեգորիա:Քիմիա
Ռենտա (տնտեսագիտություն)

**Ռենտա** (, ,  - վերադարձնել,  – վերադարձված), տնտեսագիտական բազմիմաստ եզրույթ, մասնավորապես՝ եկամտի տեսակ, որ ստացվում է կապիտալից, հողից, ունեցվածքից և կապված չէ ձեռնարկատիրական գործունեության հետ։

Հողատերերը ստանում են հողային ռենտա, որի ձևերն են․ 
* բացարձակ ռենտա
* դիֆերենցիալ ռենտա
* մենաշնորհային ռենտա
Կապիտալիստական բազմաթիվ երկրներում ռենտա են անվանում նաև տոկոսները, որ վճարվում են ըստ պետական փոխառությունների պարտատոմսերի։

Ռենտայով ապրող անձինք կազմում են հասարակության պորտաբույծ խավը՝ ռանտյեներ։

Կատեգորիա:Հասարակագիտություն
Կատեգորիա:Տնտեսագիտություն
Կատեգորիա:Տնտեսագիտական տերմիններ
Կատեգորիա:Ռենտա
Կատեգորիա:Շահույթ
Կատեգորիա:Գնագոյացում
Կատեգորիա:Կապիտալ
Կատեգորիա:Վարձավճար
Բյոռն Բյոռնսոն

**Բյոռն Բյոռնսոն** (նորվ․՝ *Bjørn Bjørnson*, ), դերասան, դրամատուրգ, ռեժիսոր։ Բյոռն Օսլոյի Ազգային թատրոնի հիմնադիրներից էր (1899), ղեկավարը (1899-1907 և 1923-1927)։ Լավագույն դերերից են՝ Պեր Գյունտ (Իբսենի «Պեր Գյունտ»), Սիգուրդ և Պաուլ (Բյոռնսոն-հոր «Սիգուրդ Խաչակիրը», «Պաուլ Լանգե և Տուբա Պարսբերգ»), Ռիչարդ 3-րդ (Շեքսպիրի «Ռիչարդ III»)։ 1885 թվականից աշխատել է նաև որպես ռեժիսոր։ Բեմադրել է Իբսենի «Պայքար գահի համար», Բյոռնսոն-հոր «Լեոնարդա», «Պաուլ Լանգե և Տուրա Պարսբերգ», «Սնանկություն» պիեսները, Լ․ Տոլստոյի «Հարություն», «Աննա Կարենինա» վեպերի բեմականացումները։ Գրել է պիեսներ, հուշագրություններ։

## Ծանոթագրություններ

Կատեգորիա:Նորվեգացի դերասաններ
Կատեգորիա:Նորվեգացի լրագրողներ
Կատեգորիա:Նորվեգացի ռեժիսորներ
Կատեգորիա:Նորվեգացի դրամատուրգներ
Կատեգորիա:Նորվեգացի գրողներ
Talking Dead

**«Talking Dead»**, ամերիկյան շաբաթական թոք շոու ուղիղ եթերում։ Հեռուստաշոուի յուրաքանչյուր թողարկման ժամանակ քննարկվում է «Քայլող մեռյալները» հեռուստասերիալի ցուցադրված վերջին էպիզոդը։ Հաղորդումը վարում է Քրիս Հարդվիքը, իսկ հյուրերի շարքում սովորաբար տեղ են գտնում անձինք հեռուստեսերիալի անձնակազմից, ինչպես նաև հայտնի երկրպագուներից։

## Էպիզոդներ
«Talking Dead»-ում կանոնավոր կերպով հարվիրվող պրոդյուսերներից են «Քայլող մեռյալները» կոմիքսների ստեղծող Ռոբերտ Քըրքմանը, հեռուստասերիալի 2-րդ և 3-րդ եթերաշրջանների շոուռաներ Գլեն Մացարան, ռեժիսոր և պրոդյուսեր Գրեգ Նիկոտերոն, պրոդյուսեր Գեյլ Էն Հարդը և 4-ից 6-րդ եթերաշրջանների շոուռաներ Սկոտ Գիմփլը։ Պրոդյուսերական անձնակազմից ամենաշատ հրավիրվածներն են Քըրքմանը և Նիկոտերոն (9 անգամ), իսկ դերասանական անձնակազմից՝ Լոուրեն Քոհենը (6 անգամ), ով հեռուստասերիալում մարմնավորում է Մեգգի Գրինին։ Թոք շոուի ուղիղ եթերում «դրսից» առավել հաճախ հրավիրված մարդկանցից է կատակերգական դերասանուհի և երգչուհի Իվետ Նիկոլ Բրաունը (6 անգամ)։

### 1-ին եթերաշրջան (2011–12)
Քննարկվել են «Քայլող մեռյալները» հեռուստասերիալի երկրորդ եթերաշրջանի էպիզոդները։

### 2-րդ եթերաշրջան (2012–13)
Քննարկվել են «Քայլող մեռյալները» հեռուստասերիալի երրորդ եթերաշրջանի էպիզոդները։ Ունեցել է նաև 3-րդ եթերաշրջանի հատուկ նախադիտման էպիզոդ։

### 3-րդ եթերաշրջան (2013–14)
Քննարկվել են «Քայլող մեռյալները» հեռուստասերիալի չորրորդ եթերաշրջանի էպիզոդները։

### 4-րդ եթերաշրջան (2014–15)
Քննարկվել են «Քայլող մեռյալները» հեռուստասերիալի հինգերորդ եթերաշրջանի էպիզոդները։ Ունեցել է նաև 5-րդ եթերաշրջանի հատուկ նախադիտման էպիզոդ։ Սույն եթերաշրջանում ներմուծվում են իտերակտիվ հեռուստավիկտորինաները, որոնց հեռուստադիտողները կարող են մասնակցել իրենց սմարթֆոնների, պլանշետների կամ անձնական համակարգիչների օգնությամբ։

### 5-րդ եթերաշրջան (2015–16)
Քննարկվել են «Քայլող մեռյալները» հեռուստասերիալի վեցերորդ եթերաշրջանի էպիզոդները։ Ունեցել է նաև 5-րդ եթերաշրջանի հատուկ նախադիտման և «Վախեցեք քայլող մեռյալներից» սպին-օֆֆի ողջ առաջին եթերաշրջանի քննարկման էպիզքդներ։

## Ծանոթագրություններ

## Արտաքին հղումներ
* Պաշտոնական կայք
* Էջը IMDb կայքում

Կատեգորիա:AMC-ի բնօրինակ ծրագրեր
Կատեգորիա:Ամերիկյան հեռուստաշոուներ
Կատեգորիա:Անգլերեն հեռուստասերիալներ
Կատեգորիա:Թոք շոուներ
Կատեգորիա:Քայլող մեռյալները (հեռուստասերիալ)
Հրորք (Մոտկանի գավառ)

**Հրորք**, գյուղ Արևմտյան Հայաստանում, Բիթլիսի վիլայեթի Մոտկանի գավառակում։ Գտնվում էր գավառակի արևմելյան մասում, Հազզո-Խաբլջոզի գավառակի Հրորք գյուղից հյուսիս-արևելք։

## Պատմամշակութային կառույցներ
Հրորքն ուներ 5 եկեղեցի, որոնք կառուցված էին տարբեր ժամանակաշրջաններում։

## Տես նաև
* Բիթլիսի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Գրիգոր Գաբրիելյան (այլ կիրառումներ)

**Գրիգոր Գաբրիելյան** անունը կարող է վերաբերել հետևյալ անձանց.

* Գրիգոր Հովհաննեսի Գաբրիելյան (1862-1898), հայ նկարիչ։
* Գրիգոր Բաղդասարի Գաբրիելյան (1951), դերասան։
Գնդապետ

**Գնդապետ** (*[[Զորագունդ|գունդ]]* և *պետ* բառերից - *գնդի պետ*, *գնդի հրամանատար*), աշխարհի երկրների մեծ մասի զինված ուժերի և այլ ուժային գերատեսչությունների սպայական և հրամանատարական կազմի ներկայացուցիչներին շնորհվող ռազմական կոչում, ռազմական աստիճան, ռազմական պաշտոն։

Պատկեր:RAF A F5-Polkovniken after2010.png|Գնդապետական ուսադիր, ամենօրյա համազգեստ, ՀՀ ԶՈՒ, 1991-1996
Պատկեր:15Polk.png|Գնդապետական ուսադիր, դաշտային համազգեստ, ՌԴ ԶՈՒ, ցամաքային զորքեր
Պատկեր:TR-AİRFORCE-OF5.gif|Թուրքիայի ռազմաօդային ուժերի գնդապետի (Albay) ուսադիր
Պատկեր:HD H 53 Oberst ABCAbw.svg|Գերմանական բանակի՝ Ցամաքային զորքերի գնդապետի (Oberst) ուսադիր
Պատկեր:LD B 53 Oberst.svg|Գերմանական ՌՕՈՒ-ի՝ ռազմաօդային ուժերի (լյուֆթվաֆֆե) գնդապետի (Oberst) ուսադիր
Պատկեր:Hovhannes Mazmanyan.jpg|Հայաստանի առաջին Հանրապետության բանակի գնդապետ, 1920 թ. 2-րդ թուրք-հայկական պատերազմում զոհված Հովհաննես Մազմանյանը


## Տերմինի բացատրությունը
Ըստ «Նոր բառգիրք հայկազեան լեզուի» հիմնարար բառարանի՝ գնդապետը բացատրվում է որպես՝ «պետ գնդի զօրուն, զօրապետ միոյ գնդի։»: Ընդ որում, մեջբերելով ԺԴ դարի հայ քերական Հովհաննես Երզնկացի Ծործորեցու համապատասխան նախադասությունը, ցուցյ է տրվում, որ ՙԳնդապետ՚ ռազմական կոչումը գտնվել է ՙՍպարապետ՚ ռազմական կոչումից ներքև, և ՙհազարապետ՞ ռազմական կոչումից վերև․ «սպարապետ, գնդապետ, հազարապետ»։

## Տերմինի կիրառումը տարբեր երկրներում
Գնդապետները զանազան երկրներում կոչվում են հետևյալ կերպ.
* Բուլղարիայի զինված ուժերում՝ **պոլկովնիկ**, полковник*,
* [[Չեխիայի զինված ուժեր]]ում և Սլովակիայի զինված ուժերում՝ *'պլուկովնիկ**, ''plukovnik'',
* [[Լեհաստանի զինված ուժեր]]ում՝ **պուլկովնիկ**, ''pułkownik'',
* [[Գերմանիա]]յի (Պրուսիայի), Ավստրիայի, Շվեյցարիայի, Դանիայի, Նորվեգիայի և այլ պետությունների զինված ուժերում, որոնք որպես հիմք վերցրել են [[ռազմական գործ]]ի պրուսական մոդելը, - **օբերսթ**, ''Oberst'',
* [[Շվեդիայի զինված ուժեր]]ում՝ **էովերսթե**, ''överste'' (полковник) և **էովերսթե ավ 1-ա գրադեն**, ''överste av 1-a graden'' (1-ին դասի գնդապետ),
* [[Մեծ Բրիտանիայի զինված ուժեր]]ում, ինչպես նաև [[ԱՄՆ]]-ի, [[Կանադա]]յի, [[Պակիստան]]ի, [[Հնդկաստան]]ի և այլ երկրների զինված ուժերում, որոնք որպես հիմք են վերցրել ռազմական գործի անգլոսաքսոնական մոդելը՝ **քըընել** կամ **քոլոնել**, ''colonel'',
* [[Իտալիայի զինված ուժեր]]ում՝ **կոլոնելլո**, ''colonnello'',
* [[Իսպանիայի զինված ուժեր]]ում և այլ իսպանալեզու պետությունների զինված ուժերում՝ **կորոնել**, ''coronel'',
* [[Իսրայելի զինված ուժեր]]ում՝ **ալուֆ միշնե*', *aluf mishneh*, *алуф мишне* (),
* [[Թուրքիայի զինված ուժեր]]ում՝ ալբայ, *albay*:

Հայաստանի, Ռուսաստանի Դաշնության, ինչպես նաև մի շարք այլ պետությունների զինված ուժերում արդի ժամանակաշրջանում «Գնդապետ» զինվորական կոչումը շնորհվում է [[Պաշտպանության նախարար]]ի [[հրաման]]ով։

Համաձայն *Զինվորական ծառայություն անցնելու մասին* ՀՀ օրենքի՝ *Գնդապետ'' կոչում ստացած զինծառայողները դասվում են ավագ սպայական կազմի շարքում։

Գնդապետները սովորաբար գլխավորում են գնդերը (զորագնդերը), սակայն հաճախ կարող են նշանակվել նաև բրիգադի, և նույնիսկ դիվիզիայի հրամանատարի պաշտոնին, իսկ որոշ բանակներում՝ նաև բանակային կորպուսի հրամանատարի տեղակալի պաշտոնին։

## Պատկերասրահ

## Ծանոթագրություններ

Կատեգորիա:Զինվորական կոչումներ
Կատեգորիա:Իրանի տիտղոսներ